קרב ליגניץ
קרב ליגניץ נערך בשלזיה, סמוך ליישוב ליגניץ (בגרמנית המקום ידוע כ-Wahlstatt שמשמעו "מקום הבחירה"), ב-9 באפריל 1241, בין כוחות של האימפריה המונגולית, שפלשו לפולין, ובין קואליציה צבאית, שכללה כוחות פולניים, בוהמיים וגרמניים, שלחמו תחת פיקוד הדוכס הגדול הנריק השני החסוד. הקרב, שנערך יומיים לפני תבוסת הצבא ההונגרי בקרב מוהי, הסתיים בניצחון מונגולי מכריע, ובמותו של הנריק השני.